अलबत्ता तत्वदर्शी एवं दयालु ईश्वर ने, शैतान के बहकावों और आंतरिक उकसावों को नियंत्रित करने के लिए मनुष्य को आंतरिक व बाहरी साधन प्रदान किए हैं। बुद्धि व प्रवृत्ति भीतर से और पैग़म्बर तथा ईश्वरीय किताब बाहर से निरंतर मनुष्य को सावधान करते रहते हैं और उसे जीवन का सही मार्ग दिखाते हैं। यदि ये न होते तो आंतरिक इच्छाएं भीतर से और शैतान के बहकावे बाहर से सदैव मनुष्य को बुरे कर्मों की ओर धकेलते रहते और सभी को पापों व अपराधों में ग्रस्त कर देते।